Хьэрэкхъуэрэ и щэху
Иджыблагъэ мы щIыпIэм къыщагъуэтащ лъэхъэнэ жыжьэм и лъэужьу къалъытэ кхъэхалъэ — Iуащхьэмрэ IэрыщI пирамидэм ещхь лъагапIэмрэ. Абыхэм тIэкIу япыIукIуэтауэ щыт, метр 80-кIэ щIы щIагъым ех бгъуэнщIа- гъыр къызэрахутэри куэд щIакъым. Нэхъыщхьэжыращи, Хьэрэкхъуэрэ бгы екIуэкIым и Iэгъуэблагъэм зыми емыщхь ухуэныгъэ телъыджэ итщ. Ар, щIэныгъэлIхэм зэрыхуагъэфащэмкIэ, илъэс мин бжыгъэ ипэкIэ мы щIыпIэр зи хэщIапIэу щыта лъэпкъ гуэрым и IэщIагъэщ икIи абы дунейм ехыжа и цIыхухэр здыщыщIилъхьэу щыта кхъэхалъэ-къалэжьщ (некрополь).
— Ар зищIысыр нэхъ IупщI къэхъумэ, — жаIэ адэкIэ щIэныгъэрылажьэхэм, — Кавказым и мызакъуэу, Европэ псом и тхыдэм щIэрыщIэу дыхэплъэжын хуей хъунущ.
Зэрыщыту Хьэрэкхъуэрэ бгы екIуэкIыр IэрыщI IэщIагъэу къэзылъытэхэри кIуэ пэтми нэхъыбэ мэхъу, апхуэдизкIэ ар гъэщIэгъуэнагъ хэлъу зэкIэлъыгъэкIуащи.
ГЪУКIАКЪУЭ Идар.
